Ο Γάμος του Φίγκαρο μαζί με τον Κουρέα της Σεβίλλης και την Ένοχη μητέρα αποτελούν την τριλογία του Μπωμαρσαί που αναφέρεται στον βίο και την πολιτεία του Κόμη Αλμαβίβα. Στον Κουρέα της Σεβίλλης ο Φίγκαρο είναι σκανταλιάρης αλλά υπάκουος υπηρέτης, που σκαρφίζεται χίλιους τρόπους για τις γυναικοδουλειές του αφέντη του. Στον Γάμο του Φίγκαρο αλλάζει, και σηκώνει κεφάλι, εναντιώνεται στον Κόμη που διεκδικεί το φεουδαρχικό δικαίωμα της πρώτης νύχτας, για να πάει με τη μέλλουσα γυναίκα του Φίγκαρο, την όμορφη Σουζάν, καμαριέρα της Κόμησσας. Ο Φίγκαρο αμφισβητεί με λόγια και με πράξεις την εξουσία του Κόμη, στήνει δολοπλοκίες σε βάρος του και στο τέλος τον γελοιοποιεί. Στην Ένοχη μητέρα, ο Μπεζάρς, άνθρωπος σκοτεινός και υποκινητής ταραχών, γνωρίζοντας μυστικά των μελών της οικογένειας Αλμαβίβα, προετοιμάζει μια καταστροφή η οποία όμως αποτυχαίνει χάρη στην παρέμβαση του Φίγκαρο. [πρόσωπα του έργου] Κόμης Αλμαβίβα, μέγας διοικητής της Ανδαλουσίας Κόμησσα, η γυναίκα του Φίγκαρο, θαλαμηπόλος του Κόμη και υπεύθυνος του πύργου Σουζάν, αρχικαμαριέρα της Κόμησσας και αρραβωνιαστικιά του Φίγκαρο Μαρσελίν, οικονόμος Αντόνιο, κηπουρός του πύργου, θείος της Σουζάν και πατέρας της Φανσέτ Φανσέτ, κόρη του Αντόνιο Χερουβείμ, ακόλουθος και πρώτος ευγενής στην υπηρεσία του Κόμη Μπάρτολο, γιατρός στη Σεβίλλη Μπαζίλ, καθηγητής μουσικής της Κόμησσας Δον Γκουσμάν Μπριντ’ουαζόν, δικαστής Ντουμπλ-μαιν, γραμματέας του Δον Γκουσμάν Ένας δικαστικός κλητήρας Γκριπ-σολέιγ, νεαρός βοσκός Μια νεαρή βοσκοπούλα Πεντρίγ, ο ασχολούμενος με τους κυνηγητικούς σκύλους του Κόμη Υπηρέτες, χωριάτισσες, χωριάτες, εργάτες, δικαστές, δικηγόροι [μονόλογοι: Κόμης σελ. 91-92, Φίγκαρο σελ. 156-161]